میللی ساوونما ناظیری فیکری ایشیق کوالیسیون اوچاقلارینین سوریه‌نین الباب بؤلگه‌سینده داوام ائدن عملیاتا دستک وئرمه‌مه‌سی‌نین اینجیرلیک اوستونده کی وارلیق‌لارینی موذاکیره ائدیله‌جک حالا گتیردیگینی سؤیله‌دی.
‌ایشیق تورکیه بؤیوک میللت مجلیسینده ژورنالیست‌لره آچیقلاما وئره‌رک، آمریکانین لیدئرلیگینده کی کوالیسیون قوه‌لری‌نین ال باب عملیاتینا هاوا دستکی وئرمه‌مه‌سینی دیرلندیردی.
میللی ساوونما ناظیری اینجیرلیک اوستونده کی (پایگاه هوایی) کوالیسیون اوچاقلارینین هاوا حرکاتینا دستک وئرمه‌مه‌سی‌نین اینجرلیک اوستونو سوال آلتیندا قویدوغونو سؤیله‌دی.
ناظیر ایشیق "اومید ائدیریک کی، باشدا آمریکا اولماق عذره بوتون کوالیسیون گوج‌لری تورکیه‌نین "فرات قالخانی" عملیاتیندا احتیاج دویدوغو هاوا دستکی و دیگر دستکی وئرسین. بو نقطه‌ده لازیم اولان آددیم داها چوخ یوبانیلما‌دان آتیلمیش اولار. خصوصیله ناتو-دا اوزون ایللر بیرلیکده اولدوغوموز اؤلکه‌لرین داعش ایله موباریزه اوچون کوالیسیون یاراتمیش اؤلکه‌لرین داعش-ه قارشی موباریزه‌ده سون درجه کریتیک یئری اولان الباب-ا قارشی تورک سلاح‌لی قوه‌لری‌نین دستکلدیگی آزاد سوریه اردوسونون باشلاتدیغی بو عملیاتا دستک وئرمه‌مه‌سی دوغروسو دوشوندوروجودور" سؤزلرینی دیله گتیردی.
